HírExtra - Szent László még államférfi volt
Szent László még államférfi volt
Szent László az egyik legnagyobb magyar államférfi volt - jelentette ki az emberi erõforrások minisztere hétfõn Nagyváradon, a Szent László Napok nyitórendezvényén.
2018. június 19. kedd 10:08 - HírExtra
Kásler Miklós a László Gyula-emlékkonferencián tartott történelmi áttekintésében azt mondta, Szent László király nevéhez kötõdik az elsõ keresztény aranykor, amikor befejezte Szent István állam- és egyházszervezõ munkáját.
A miniszter elõadásában részletesen elemezte Szent István korát, alkotását és hagyatékát. Kitért arra, hogy Szent István apostoli királyságot hozott létre, megszervezte a magyar államot és az egységes egyházat, "felkenésével" pedig közvetlen kapcsolatba került a Mindenhatóval.
Utóbbi kapcsán Kásler Miklós beszélt a magyar beavató koronáról, amelybõl lett a Szent Korona és a Szent Korona-tan, amely "a világon egyedülálló erõként nemzetösszetartó erõvé vált".
Felidézte a miniszter a Szent István halálát követõ idõszakot, amikor "Magyarország sorsa kaotikussá változott", mígnem Szent László megjelenésével "alkalmas és méltó király lépett trónra".
"Szent László, az államférfi helyreállította a királyi hatalom és a magyar birodalom szervezõdését" - mondta Kásler Miklós, majd részletesen elemezte "az egyik legkiválóbb magyar hadvezér", "a rettenthetetlen bátorság jellemezte hõs", illetve "a világtörténelem elsõ lovagkirályának" életútját, munkásságát kiemelve: az uralkodót már életében szentként tisztelték, s a középkor legnagyobb legendaköre alakult ki körülötte.
Kásler Miklós elõadása végén Szent László emlékezetérõl beszélt, megjegyezve, hogy minden késõbbi magyar király - a Habsburgokig - õt tekintette példaképének.
Az emberi erõforrások minisztere a helyi Magyar Polgári Egyesület szervezte emlékkonferencián elhangzott elõadását követõen megkoszorúzta Szent László nagyváradi szobrát.
A rendezvénynek elsõsorban az a célja, hogy a Váradhoz ezer szállal kötõdõ egykori uralkodó emlékét közelebb hozzák a ma emberéhez - mondta Nagy József Barna, a Magyar Polgári Egyesület elnöke az MTI-nek.
A programsorozatot megnyitó László Gyula-emlékkonferenciát a nagyvárad-olaszi református templom mellett lévõ Lorántffy Zsuzsanna református egyházi központban rendezték, ahol húsz évvel ezelõtt elhunyt az erdélyi körútra készülõ neves tudós, a magyar õstörténet kutatója.
Az egy hétig tartó programsorozattal fõleg a családokhoz, a fiatalokhoz szeretnék közelebb vinni a Szent László képviselte eszmeiséget, aki "kitartásban, magyarságban, helytállásban példát adott, s ezen erényeket üzeni a ma emberének is" - összegezte a Szent László Napok célját Nagy József Barna.
• Szent Lászlót ünneplik
• Szent László titkai
• Három méter magas szobrot avattak
• Díszõrséget állnak a lovagrend tagjai